PATVIRTINTA

Vilniaus r. Rudaminos meno mokyklos

direktoriaus 2018 m. rugpjūčio 31 d.

įsakymu Nr. V- 99.10

**VILNIAUS R. RUDAMINOS MENO MOKYKLOS MOKINIŲ PAMOKŲ LANKOMUMO APSKAITOS TVARKOS APRAŠAS**

**I SKYRIUS**

**BENDROSIOS NUOSTATOS**

1. Vilniaus r. Rudaminos meno mokyklos mokinių pamokų lankomumo apskaitos tvarkos aprašas (toliau — Tvarkos aprašas) reglamentuoja mokinių praleistų pamokų apskaitos ir mokinių tėvų informavimo tvarką Vilniaus r. Rudaminos meno mokykloje (toliau — Mokykla).

2. Tvarkos aprašu siekiama:

2.1. užtikrinti vaiko mokymąsi pagal formalųjį švietimą papildančias ugdymo programas;

2.2. vykdyti Mokyklos nelankymo prevenciją;

2.3. nustatyti bendrus lankomumo apskaitos kriterijus Mokykloje;

2.4. nustatyti prevencines poveikio priemones Mokyklos ne lankomumo mažinti.

3. Tvarkos apraše vartojamos sąvokos:

3.1. Kalendorinis mėnuo — laiko tarpas nuo pirmos iki paskutinės mėnesio dienos kalendoriuje.

3.2. Mokyklos nelankantis mokinys — mokinys, per mėnesį be pateisinamos priežasties praleidęs daugiau kaip 50 procentų pamokų.

**II SKYRIUS**

**MOKINIŲ PAMOKŲ LANKOMUMO APSKAITA**

4. Mokinių pamokų lankomumas fiksuojamas individualių pamokų, grupinių pamokų dienynuose (toliau — dienynas) dienyno nuostatų nustatyta tvarka.

5. Praleistos per mėnesį pamokos laikomos pateisintomis:

5.1. dėl mokinio ligos ar vizito pas gydytoją — patvirtinus tėvų (globėjų, rūpintoją) informaciją apie ligą. Praleidus daugiau kaip 50 procentą pamokų be pateisinamos priežasties, jų nelankymo priežastis svarsto Vaiko gerovės komisija;

5.2. dėl kitų svarbių priežasčių (nepalankių oro sąlygų, transporto priemonės, vežančios mokinį į mokyklą, neatvykimo ar vėlavimo; dėl artimųjų mirties ir pan.), tėvams (globėjams, rūpintojams) informavus pagrindinio dalyko ar/ir grupinės pamokos (solfedžio, muzikos istorijos) mokytoją telefonu;

5.3. dėl mokinio atstovavimo Mokyklai tarptautiniuose, respublikiniuose, Vilniaus rajono savivaldybės, Mokyklos organizuojamuose konkursuose, koncertuose ir kituose renginiuose — vadovaujantis direktoriaus rezoliucija, įsakymų. Dienyne nežymėti, kad mokinio nėra pamokoje.

6. Mokiniui, susirgusiam ir nelankiusiam pamokų daugiau nei visą kalendorinį mėnesį, jo tėvams (globėjams, rūpintojams) neinformavus raštu dėl pamokų nelankymo mokyklos administracijos, Mokyklos tarybos ir mokytojų tarybos sprendimu, pagrindinio dalyko mokytojui pateikus prašymą, su mokiniu gali būti nutraukiama mokymo sutartis.

**III SKYRIUS**

**PREVENCINĖS PRIEMONĖS UŽTIKRINANT MOKINIŲ PAMOKŲ LANKOMUMĄ**

7. Mokiniai laikosi visų mokymo sutartyje numatytų sąlygų, Mokyklos vidaus tvarką reglamentuojančių dokumentų reikalavimų.

8. Mokinių tėvai (globėjai, rūpintojai):

8.1. užtikrina punktualų ir reguliarų Mokyklos lankymą bei operatyviai sprendžia mokinio lankomumo ir mokymo(-si) klausimus;

8.2. iš anksto arba pirmą vaiko neatvykimo į Mokyklą dieną (iki pamokų pabaigos) apie neatvykimo priežastis informuoja pagrindinio dalyko mokytoją ar/ir grupinės pamokos (solfedžio, muzikos istorijos) mokytoją telefonu;

8.3. pateikia informaciją raštu ir patvirtinančią gydymo įstaigos dokumento kopiją dėl mokinio išvykimo gydytis į sanatorinę įstaigą;

8.4. bendradarbiauja su Mokyklos direktoriumi, direktoriaus pavaduotoju ugdymui, Vaiko gerovės komisija dėl mokinio pamokų nelankymo ir jų priežasčių;

8.5. pasikeitus gyvenamajai vietai, kontaktiniams telefono numeriams, elektroninio pašto adresui, informuoja mokyklos administraciją telefonu 8 5 250 5255 arba atvyksta į Mokyklos raštinę.

9. Pagrindinio dalyko mokytojas:

9.1 bendradarbiauja su tėvais (globėjais, rūpintojais) dėl mokinių ugdymo ir pamokų lankomumo, gali skirti užduotis nuotoliniu būdu;

9.2 renka informaciją (pateisinančius dokumentus) apie mokinių praleistas pamokas, pastoviai bendrauja su kitų dalykų mokytojais, renka informaciją apie kitų dalykų lankomumą;

9.3 mokiniui susirgus pamokų metu, informuoja tėvus (globėjus, rūpintojus). kurie turi pasirūpinti saugiu mokinio grįžimu namo;

9.4. mokiniui nedalyvaujant pamokose be pateisinamos priežasties, kviečia mokinį ir jo tėvus (globėjus, rūpintojus) pokalbio, kuriame aptaria mokinio lankymą gerinančius susitarimus;

9.5. po pokalbio stebi, ar yra laikomasi susitarimų. Jeigu po pokalbio praėjus mėnesiui situacija negerėja, tai mokinys, pagrindinio dalyko mokytojas ir mokinio tėvai (globėjai, rūpintojai) kviečiami Mokyklos vaiko gerovės komisijos posėdį, kuriame svarstomos pagalbos mokiniui priemonės.

10. Mokyklos direktorius:

10.1. siekdamas gerinti pamokų lankomumą, veiksmingai bendradarbiauja su Mokyklos vaiko gerovės komisija, Mokyklos bendruomenės nariais ir socialiniais partneriais:

10.2. užtikrina šio Tvarkos aprašo įgyvendinimą Mokykloje.

11. Mokyklos vaiko gerovės komisija:

11.1. analizuoja pamokų ir Mokyklos nelankančių mokinių nelankymo priežastis, teikia pasiūlymus direktoriui dėl prevencinių priemonių taikymo;

11.2. pasibaigus mokslo metams, teikia informaciją apie pamoku lankymo situaciją, taikytas prevencijos priemones Mokyklos tarybos posėdyje.

**IV SKYRIUS**

**BAIGIAMOSIOS NUOSTATOS**

12. Tėvai (globėjai, rūpintojai), pasirašydami su Mokykla mokymo sutartį, supažindinami su Vilniaus r. Rudaminos meno mokyklos mokinių pamokų lankomumo apskaitos tvarka.

13. Metodinių grupių pirmininkai, dalykų mokytojai, mokiniai supažindinami su šiuo Tvarkos aprašu kiekvienų mokslo metų rugsėjo pirmąją savaitę.

14. Vilniaus r. Rudaminos meno mokyklos mokinių pamokų lankomumo apskaitos tvarkos aprašas skelbiamas Mokyklos interneto svetainėje.

15. Tvarkos aprašą įsakymu tvirtina ir jo įgyvendinimą kontroliuoja Mokyklos direktorius.